**AGENȚIA PENTRU PROTECȚIA MEDIULUI CLUJ**

**AUTORIZAȚIE DE MEDIU**

**Nr. draft din 12.04.2024**

Ca urmare a cererii adresate de  **SC MARVI COM SERVICE SRL,** cu sediul în **sat Chețani, nr. 7A, comuna Chețani, județul Mureș**, înregistrată la APM Cluj cu numărul 4273/23.02.2024 și completată cu nr. 7449/25.03.2024,

În urma analizării documentelor transmise și a verificării, in baza HG nr. 43/2020 privind organizarea și funcționarea Ministerului Mediului, Apelor și Pădurilor, a HG nr.1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare, a Ordinului MMDD nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare şi a Ordinului nr. 1150/2020 privind aprobarea procedurii de aplicare a vizei anuale a autorizaţiei de mediu şi a autorizaţiei integrate de mediu, cu modificările și completările ulterioare, se emite:

**AUTORIZAȚIA DE MEDIU**

**Titular:** SC MARVI COM SERVICE SRL

**pentru funcţionarea:** exploatare nisip și pietriș în perimetrul Luncani – MCS 1

**Punct de lucru:** extravilan sat Luncani, comuna Luna, județul Cluj

**care prevede desfășurarea următoarelor activități (conform cod CAEN):**

|  |  |  |  |
| --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Cod CAEN Rev.1** | **Denumire activitate CAEN Rev.1** |
| 0812 | Extractia nisipului și pietrișului, extracția argilei și caolinului | 1421 | Extractia pietrișului și a nisipului |

**Documentaţia conține:**

* Fişă de prezentare şi declaraţie întocmită de SC MARVI COM SERVICE SRL;
* OP reprezentând tarif emitere autorizaţie de mediu: 500 lei;
* Anunţ ziar - mediatizare solicitare Autorizaţie de Mediu;
* Acord de reabilitare și utilizare drumuri nr. 3125/06.06.2023, încheiat cu Primăria Comunei Luna;
* Contract de prestare a serviciului de salubrizare a localităților pentru utilizatorii non-casnici nr. CJL2\_14801/01.06.2022, încheiat cu SUPERCOM SA și anexele 1 și 2;
* Extrase de carte funciară CF nr. 50849, 50850 și 50851 Luna;
* Contract de închiriere încheiat cu RAȚIU ILIE, privind parcela cu CF 50851 Luna și certificat de atestare fiscală pentru persoane fizice privind impozitele și taxele locale și alte venituri datorate bugetului local nr. 2180/13.04.2023;
* Contract de închiriere încheiat cu POPA IACOB, privind parcela cu CF 50849 Luna și certificat de atestare fiscală pentru persoane fizice privind impozitele și taxele locale și alte venituri datorate bugetului local nr. 2184/13.04.2023;
* Contract de închiriere încheiat cu DUMITRESCU ANGELA, privind parcela cu CF 50849 Luna și certificat de atestare fiscală pentru persoane fizice privind impozitele și taxele locale și alte venituri datorate bugetului local nr. 2182/13.04.2023;
* Plan de încadrare în zonă și plan de situație

**şi următoarele acte de reglementare emise de alte autorităţi**:

* Certificat de înregistrare Seria B Nr. 4386477, CUI nr. 3388005 din 26.12.1993; J26/2883/14.10.1992, emis de ORC Mureș;
* Certificat constatator nr. 1130827/11.10.2023, emis de ONRC;
* Permis de exploatare nr. 27062/12.12.2023, emis de Agenția Națională pentru Resurse Minerale și anexa B la permis;
* Decizia etapei de încadrare nr. 183/07.08.2023, emisă de APM Cluj;
* Autorizație de gospodărire a apelor nr. 22/26.01.2024, emisă de ANAR – Administrația Bazinală de Apă Mureș;

**Prezenta autorizație se emite cu următoarele condiții impuse:**

* se vor respecta prevederile O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare;
* Ord. M.M.D.D. nr. 1798/2007, cu modificările şi completările ulterioare, titularul de activitate fiind direct răspunzător în caz de prejudiciere a ambientului, a stării de sănătate şi confort a populaţiei datorate activităţii obiectivului;

**I. luarea tuturor măsurilor:**

* de prevenire eficientă a poluării şi evitarea oricărui risc de poluare;
* care să asigure că nici o poluare importantă nu va fi cauzată;
* de evitare a producerii de deşeuri şi, în cazul în care aceasta nu poate fi evitată, valorificarea lor, iar în caz de imposibilitate tehnică şi economică, luarea măsurilor pentru neutralizarea şi eliminarea acestora, evitându-se sau reducându-se impactul asupra mediului;
* de utilizare eficientă a energiei;
* pentru prevenirea accidentelor şi limitarea consecinţelor acestora;
* pentru aducerea amplasamentului şi a zonelor afectate într-o stare care să permită reutilizarea acestora, în cazul încetării definitive a activităţii;
* de menţinere în stare de funcţionare a mijloacelor existente de prevenire şi stingere a incendiilor;
* de respectare a ordinii, curăţeniei şi liniştii publice în perimetrul obiectivului;
* de asigurare a unui stoc minim de materiale şi mijloace pentru intervenţie în caz de accidente;

**II. pentru desfăşurarea activităţii autorizate:**

* respectarea tehnologiei de explorare avizată de A.N.R.M.
* haldarea în condiții de siguranță, pe amplasamentul, la marginea acestuia a descopertei și a intercalațiilor de steril și utilizarea acestor materiale la amenajarea amplasamentului;
* bornarea perimetrului de explorare; desfăşurarea activităţii strict în perimetrul propus şi avizat, fiind interzisă afectarea altor suprafeţe;
* la finalizarea exploatări se vor realiza amenajările specifice pentru aducerea terenului la o stare ce va da posibilitatea utilizării lui în alte scopuri, fără afectarea factorilor de mediu;
* respectarea distanțelor minime prevăzute în normativele în vigoare față de obiectivele existente în zonă sau aflate în curs de execuție (cu o atenție sporită față de eventualii stâlpi de tensiune din zona perimetrului sau din vecinătatea acestuia, pentru a nu îi deteriora);
* folosirea drumului de acces la perimetrul de explorare aprobat de administrația publică locală;
* întreţinerea drumurilor de acces la perimetrul de explorare; respectarea reglementărilor în vigoare privind transportul materialelor pe drumurile publice;
* drumurile utilizate vor fi întreţinute corespunzător; în perioada caldă şi secetoasă vor fi stropite cu apă în vederea reducerii nivelului de pulberi ce se degajă;
* menţinerea în stare de curăţenie a spaţiului din incintă, fără depozitări necontrolate de deşeuri;
* întreţinerea corespunzătoare a autovehiculelor şi utilajelor, pentru a nu se produce poluări ale solului sau apei cu pierderi de uleiuri;
* se interzice depozitarea sau evacuarea pe sol sau în cursurile de apă a oricăror reziduuri poluatoare ce ar putea afecta direct sau indirect calitatea acestora;
* alimentarea utilajelor/instalaţiilor cu carburanţi, completările de ulei şi/sau alte operaţiuni care ar putea produce poluarea mediului vor fi executate pe amplasament, în afara perimetrului de exploatare, în zone special amenajate;
* întreţinerea (inclusiv schimbul de ulei) şi repararea mijloacelor de transport din dotare se face în service-uri şi nu pe amplasament, pe amplasament realizându-se doar accidental completări de ulei*;* ***se interzice total realizarea schimbului de ulei pe amplasament;***
* nu se depozitează definitiv, nu se incinerează în cadrul obiectivului niciun tip de deşeu;
* colectarea selectivă şi controlată a deşeurilor pe categorii, valorificarea celor reciclabile şi eliminarea celor nerecuperabile prin firme specializate şi autorizate, conform Legii nr. 211/2011 privind regimul deşeurilor;
* depozitarea temporară a deşeurilor pe amplasament doar pentru maxim 1 an (pentru deşeurile care urmează a fi eliminate) şi maxim 3 ani (pentru deşeurile care urmează a fi tratate sau valorificate);
* eliminarea și/sau valorificarea deșeurilor colectate/sortate doar prin operatori autorizați, pe bază de contracte încheiate cu aceștia;
* gestionarea deşeurilor se va face fără a pune în pericol sănătatea umană şi fără a dăuna mediului, în special:
* fără a genera riscuri pentru aer, apă, sol , faună sau floră;
* fără a crea disconfort din cauza zgomotului sau a mirosurilor;
* fără a afecta negativ peisajul sau zonele de interes special;
* persoanele juridice ce exercită o activitate comercială sau industrială, pentru care autoritatea competentă pentru protecția mediului a emis o autorizație de mediu/autorizație integrată de mediu, având în vedere rezultatele unui audit de deșeuri, este obligată să întocmească și să implementeze un program de prevenire și reducere a cantităților de deșeuri generate din activitatea proprie sau, după caz, de la orice produs fabricat, inclusiv măsuri care respecta un anumit design al produselor, și să adopte măsuri de reducere a periculozității deșeurilor;
* instruirea personalul asupra măsurilor de protecţie a mediului, a obligaţiilor şi responsabilităţilor ce le revin, precum şi a condiţiilor din actele de reglementare, în vederea respectării legislaţiei de mediu în vigoare; titularul activităţii va desemna un responsabil în domeniul protecţiei mediului, care va urmări respectarea legislaţiei de mediu şi a condiţiilor din prezenta autorizaţie de mediu şi va asista persoanele împuternicite pentru verificare, inspecţie şi control, prin punerea la dispoziţie a tuturor documentelor solicitate şi facilitarea controlului activităţii, precum şi prin asigurarea condiţiilor pentru prelevarea de probe, după caz; persoana desemnată trebuie să fie instruită în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate;
* respectarea cerinţelor minime pentru protecţia lucrătorilor împotriva riscurilor pentru securitatea şi sănătatea lor, conform HG nr. 1218/2006 privind stabilirea cerinţelor minime de securitate şi sănătate în muncă pentru asigurarea protecţiei lucrătorilor împotriva riscurilor legate de prezenţa agenţilor chimici,
* luarea tuturor măsurilor necesare pentru protecţia mediului înconjurător, a sănătăţii şi pentru asigurarea securităţii la locul de muncă prin aplicarea prevederilor din fişele tehnice de securitate ale substanţelor periculoase deţinute:
* asigurarea unui stoc minim de materiale si mijloace pentru intervenţie în caz de accidente;
* în cazul producerii unui prejudiciu, titularul activității suportă costul pentru repararea prejudiciului și înlătura urmările produse de acesta, restabilind condițiile anterioare producerii prejudiciului, potrivit principiului *„poluatorul plătește”*;
* obţinerea tuturor autorizaţiilor/avizelor/permiselor necesare funcţionării obiectivului;
* reînnoirea tuturor autorizaţiilor/avizelor/permiselor care îşi pierd valabilitatea, emise de alte autorităţi, luate în considerare la emiterea prezentei autorizaţii/care sunt necesare funcţionării obiectivului;

**Titularul de activitate este obligat să respecte în integralitate prevederile următoarelor acte normative:**

* O.U.G. nr. 195/2005 privind protecţia mediului modificată, completată şi aprobată prin Legea nr. 265/2006, modificată şi completată prin O.U.G. nr. 114/2007 şi O.U.G. nr. 164/2008; O.U.G. 115/2010, Legea nr. 64/2011; OUG nr. 71/ 2011; Legea nr. 187/ 2012, O.U.G. nr. 58/2012, aprobată prin Legea nr. 117/2013; Legea nr. 226/2013;
* Legea Apelor nr. 107/1996, actualizată;
* H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin H.G. nr. 352/2005 şi H.G. nr. 210/2007;
* Legea nr. 104/2011 privind calitatea aerului înconjurător;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011;
* Legea Minelor nr. 85/2003, cu modificările şi completările ulterioare;
* H.G. nr. 856/2008 privind gestionarea deşeurilor din industriile extractive;
* O.U.G. nr. 92/2021 privind regimul deşeurilor;
* H.G. nr. 856/2002 privind introducerea evidenţei gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările și modificările ulterioare și Decizia Comisiei 2014/955/UE din 18 Decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive, cu modificările și completările ulterioare;
* Decizia Comisiei 2000/532/CE din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul art. 1, lit (a) din Directiva 75/442/CEE a Consiliului privind deșeurile și a Directivei 94/904/CE a Consiliului de stabilire a unei liste de deșeuri periculoase în temeiul art. 1, alin (4) din Directiva 91/689/CEE a Consiliului privind deșeurile periculoase , cu modificările ulterioare;
* Regulamentul CE nr. 1013/2006 al Parlamentului European și al Consiliului din 4 iunie 2006 privind transferurile de deșeuri;
* OUG nr. 196/2005 privind Fondul pentru mediu, aprobată prin Legea nr. 105/2006 cu modificările și completările ulterioare;
* Ordinul nr. 591/2017 privind aprobarea modelului şi conţinutului formularului “Declaraţie privind obligaţiile la Fondul pentru Mediu” şi a instrucţiunilor de completare şi depunere a acestuia;
* Ord. nr. 578/2006 al MMGA pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările și completările ulterioare;
* O.U.G. nr. 68/2007 privind răspunderea de mediu, cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009 modificată şi aprobată prin Legea 249/2013 şi care transpune prevederile Directivei Parlamentului European şi a Consiliului 2004/35/CE din 21 aprilie 2004 privind răspunderea pentru mediul înconjurător în legătură cu prevenirea şi repararea daunelor aduse mediului, cu modificările și completările ulterioare;
* HG nr. 210/2007, Ord nr. 27/2007, OUG nr. 12/2007 aprobată prin Legea nr. 161/2007, pentru modificarea şi completarea unor acte normative care transpun aquis-ul comunitar în domeniul protecţiei mediului;
* Ordinul nr. 2436/2023 pentru aprobarea Ghidului privind Reglementările specifice din domeniul deşeurilor, ca urmare a implementării proiectului SIPOCA 394/11609;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Titularul autorizaţiei are următoarele obligaţii:**

* să respecte prevederile legale din domeniul protecţiei mediului;
* să asiste şi să pună la dispoziţia reprezentanţilor APM Cluj toate datele necesare pentru desfăşurarea controlului conformării activităţii cu prevederile prezentei autorizaţii, pentru prelevarea de probe şi/sau culegerea oricăror informaţii privind respectarea prevederilor autorizaţiei;
* să notifice APM Cluj dacă intervin elemente noi, necunoscute la data emiterii autorizaţiei de mediu, precum şi asupra oricăror modificări ale condiţiilor care au stat la baza emiterii autorizației de mediu, înainte de realizarea modificării; titularului autorizaţiei, îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu competente;
* să notifice APM Cluj în cazul sistării activităţii, în vederea stabilirii obligaţiilor de mediu, conform art. 10 din OUG nr. 195/2005 privind protecţia mediului, adoptată prin Legea nr. 265/2006, modificată cu OUG nr. 114/2007 şi OUG nr. 164/2008;
* să solicite și să obțină viza anuală a autorizației de mediu conform Legii 219/2019;
* să solicite la APM Cluj obținerea vizei anuale pentru autorizația de mediu deţinută, în fiecare an, conform anexei la Ord. nr. 1150/2020 privind aprobarea Procedurii de aplicare a vizei anuale a autorizației de mediu și autorizației integrate de mediu, cu modificările și completările ulterioare, art. 5 alin. (4) cu “maximum 90 de zile şi de minimum 60 zile înainte de ziua şi luna corespunzătoare zilei şi lunii în care a fost emisă autorizația de mediu pe care acesta o deţine”.

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

**Prezenta autorizație de mediu își păstrează valabilitatea pe toată perioada în care beneficiarul acesteia obține viza anuală conform Legii nr. 219/15.11.2019 și a Ordinului 1150/27.05.2020, cu modificările și completările ulterioare, pentru modificarea și completarea OUG nr. 195/2005 privind protecția mediului.**

1. **Activitatea autorizată**

Exploatare nisip și pietriș în perimetrul Luncani – MCS 1 la punctul de lucru din extravilan sat Luncani, comuna Luna, județul Cluj, județul Cluj.

|  |  |  |  |
| --- | --- | --- | --- |
| **Cod CAEN Rev.2** | **Activitate** | **Capacitate maximă proiectată** | **UM** |
| 0812 | Extractia nisipului și pietrișului, extracția argilei și caolinului | 49262 | mc/an |

1. **Dotări (instalaţii, utilaje,mijloace de transport utilizate în activitate):**

Activitatea este desfășurată în extravilanul comunei Luna, pe o suprafață totală de 11.100 mp (suprafața perimetrului prevăzut efectiv pentru exploatare este de 9.383 mp), județul Cluj, având următoarele coordontate:

|  |  |  |
| --- | --- | --- |
| **Nr.pct.** | **X** | **Y** |
| 1. | 554 359,712 | 419 556,824 |
| 2. | 554 160,971 | 419 703,701 |
| 3. | 554 133,085 | 419 668,494 |
| 4. | 554 332,079 | 419 521,430 |

Accesul la obiectiv se realizează din E60/DN15 Turda - Tg. Mures, între Luncani și Hădăreni, după podul peste râul Arieș la stânga, pe drum de exploatare, în baza Acordului de utilizare drumuri încheiat cu Primaria comunei Luna.

Utilajele deţinute de societate pentru executarea lucrărilor de exploatare şi valorificare a nisipului şi pietrişului sunt: excavator, autobasculante 8x4, buldozer.

1. **Materiile prime, auxiliare, combustibilii și ambalajele folosite – mod de ambalare, mod de depozitare, cantități:**

|  |  |  |  |  |  |  |
| --- | --- | --- | --- | --- | --- | --- |
| **Denumire** | **Încadrare** | **Cantitate** | **UM** | **Destinație/**  **Utilizare** | **Mod de depozitare** | **Periculozitate** |
| Motorină | Materii auxiliare | 13,603 | t/an | Funcţionarea utilajelor | Nu se depoziteaza | P |
| Lubrifianţi | Materii auxiliare | 1,79 | t/an | Funcţionarea utilajelor | Nu se depoziteaza |  |

Alimentarea cu carburanți a autobasculantelor se realizează în stațiile de distribuție carburanți. Pentru utilajele de pe amplasament (excavator și buldozerul) se aduc carburanții necesari cu canistre metalice. Pentru aceste utilaje se aduce la nevoie și uleiuri (de motor și hidraulice) pentru completări de nivel. Pe amplasament nu se realizează schimburi de ulei și/sau lucrări de reparații/întreținere utilaje.

1. **Utilităţi - apă, canalizare, energie (surse, cantităţi, volume):**

|  |  |  |  |
| --- | --- | --- | --- |
| **Tip utilitate** | **Descriere** | **Cantitate** | **UM** |
| Apă | Nu se utilizează în activitate.  Apa potapilî pentru personal este adusă și stocată în recipienți de mică capacitate. | - | - |
| Canalizare | Nu este cazul. | - | - |
| Energie electrică | Nu este cazul. | - | - |

1. **Descrierea principalelor faze ale procesului tehnologic sau a activităţii:**

Etapele de realizare a proiectului constau în:

* lucrări de exploatare a nisipului şi pietrişului – prin aplicarea metodei de exploatare în fâșii paralele, cu direcția de înaintare de la nord-vest la sud-est, cu derocarea rocii utile mecanizat cu excavatorul şi haldarea exterioară a materialului steril. Adancimea maxima de extractie este de 1 m deasupra pânzei freatice;
* lucrări de refacere a amplasamentului: rambleere, depunere sol vegetal, însămânţare.

Programul lucrărilor miniere constă în: lucrări de deschidere, lucrări de pregătire, lucrări de exploatare și lucrări de haldare.

***Lucrări de deschidere***

Accesul la obiectiv se face din E60/DN15 Turda - Tg. Mures, între Luncani si Hadareni, după podul peste râul Arieș la stânga. Drumul de exploatare este amenajat și va fi întreținut de societate pe tot parcursul desfășurării activității.

Deschiderea zăcământului se va realiza prin executarea unei tranşei până la atingerea adancimii de exploatare.

***Lucrări de pregatire***

Organizarea de șantier cuprinde lucrări specific miniere de deschidere perimetru și lucrări de pregătire ce au ca scop îndepărtarea stratelor de sol și stratelor de steril. Descoperta se execută în avans față de lucrările de exploatare (decoperta va fi utilizată la refacerea ecologică).

***Eșalonarea lucrărilor de descopertare***

Din suprafața totală de 11.100 mp, zona destinată exploatării este de 9.383 mp, diferența de 1.717 mp constă în pilier de protecție la vecinătăți cu lățimea de 3 m. Pentru suprafața de 9.383 mp, s-a determinat volumul copertei de 1.877 mc, care se va descoperta după următoarea esalonare programată pentru perioada unui an contractual:

|  |  |  |  |  |
| --- | --- | --- | --- | --- |
| **total perioada** | **din care:** | | | |
| mc | trim I | trim II | trim III | trim IV |
| 1.877 | 600 | 600 | 677 | - |

***Lucrări de exploatare***

Elementele geometrice ale perimetrului sunt:

- suprafata terenului proprietate = 11.100 mp;

- lungime medie = 247 ml;

- latime medie = 45 ml;

- limita in adancime a exploatarii = +275,00 mdM, cu 1 m deasupra panzei freatice.

In timpul exploatarii, marginea gropii de extractie a pietrisului si nisipului va avea un taluz cu inclinarea de 1:1,5. Având în vedere necesarul de agregate minerale programat a se livra, în perioada de valabilitate a permisului de exploatare se preliminã un consum de 49.262 mc pietris si nisip (extras geologic), din volum total exploatabil si valorificabil de pietris si nisip existent in perimetrul de exploatare de 69.690 mc. Derocarea rocii utile se va face cu excavatorul. Încărcarea pietrisului si nisipului în autobasculante se va executa cu excavatoarele şi cand este cazul, cu autoîncărcătoare frontale. Transportul pietrisului si nisipului la beneficiari, se va executa cu autobasculante de 32 to, prevăzute cu bene etanşe.

***Lucrări de haldare***

Materialul rezultat din descopertare se transportă la halda amenajată în acest scop, fiind utilizat ulterior la refacerea ecologică.

|  |  |  |  |  |  |
| --- | --- | --- | --- | --- | --- |
| **Haldă**  **sol** | **Lungime** | **Lăţime medie** | **Inaltime** | **Volum**  **depozitat** | **Suprafata**  **teren ocupata** |
|  | 36 m | 10 m | 5,2 m | 1,877 mc/an | 360 mp |

***Amenajarea haldei pentru materialul provenit din descopertare***

Suprafeţele de teren pe care se construieste halda se nivelează cu buldozerul după care se compactează, astfel încât să se formeze un pat solid. Depozitarea materialelor sterile în haldele aferente se va face în straturi orizontale, cu formarea taluzului cu înclinarea de 1:1.

***Lucrări de prelucrare***

Balastul exploatat va fi valorificat în stare brută, fără a fi prelucrat la fata locului. Prelucrarea resurselor exploatate se va face în incinta Stației de sortare – spălare – concasare agregate minerale de la Luncani, aflată în administrarea societății, amplasată la cca. 2 km distanţă faţă de perimetrul de exploatare.

* 1. **Poziționarea amplasamentului pe care se desfășoară activitatea, în interiorul ariilor naturale protejate (tip arie, cod arie protejată) –** nu este cazul.

1. **Produsele şi subprodusele obţinute - cantităţi, destinaţie:**

|  |  |  |  |  |
| --- | --- | --- | --- | --- |
| **Denumire** | **Încadrare** | **Cantitate** | **UM** | **Destinație/Utilizare** |
| Alte produse | nisip/pietriș și aur aluvionar | 49.262 | mc/an | La sțațiile de prelucrare |

1. **Datele referitoare la centrala termica proprie - dotare, combustibili utilizaţi (compoziţie, cantităţi), producţie** - nu este cazul.
2. **Alte date specifice activitatii (cod-uri CAEN care se desfasoara pe amplasament, dar nu intra pe procedura de autorizare) –** nu este cazul.
3. **Programul de funcţionare:**

* 10 ore/zi, 6 zile/săptămână, 240 zile/an.

### **II. INSTALATIILE, MĂSURILE ŞI CONDIŢIILE DE PROTECŢIA MEDIULUI**

1. **Staţiile şi instalaţiile pentru reţinerea, evacuarea şi dispersia poluanţilor in mediu din dotare (pe factori de mediu):**

**AER** - nu este cazul;

**APA** - nu este cazul;

**SOL** - nu este cazul;

**ZGOMOT** - nu este cazul.

1. **Alte amenajări speciale, dotări şi măsuri pentru protecţia mediului:**

Măsuri:

* retragerea utilajelor în zone de siguranță la finalul zilei;
* alimentarea cu carburanți a autobasculantelor se realizează în stațiile de distribuție carburanți; pentru utilajele de pe amplasament (excavator și buldozerul) se aduc carburanții necesari pentru perioade de timp cu canistre metalice și se încarcă direct în rezervoarele utilajelor; pe amplasament nu se realizează schimburi de ulei și/sau lucrări de reparații/întreținere utilaje;
* deținerea pe amplasament de materiale de intervenție imediată (materiale absorbate, substanțe de neutralizare, lopată, recipient etanș pentru colectare sol contaminat) pentru a se putea interveni în cazul unei poluări locale;
* haldarea separată a solului vegetal și a materialului inert pe marginea amplasamentului, în zone stabilite pentru haldare, fără afectarea vecinătăților;

1. **Concentratiile si debitele masice de poluanţi, nivelul de zgomot, de radiaţii, admise la evacuarea in mediu, depăşiri permise şi în ce condiţii:**

**APA:**

* conform NTPA 001 privind stabilirea limitelor de încărcare cu poluanţi a apelor uzate industriale şi orăşeneşti la evacuarea în receptorii naturali, aprobate prin H.G. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificat şi completat prin H.G. nr. 352/2005 şi H.G. nr. 210/2007;
* se vor respecta condițiile din autorizația de gospodărire a apelor nr. 22/26.01.2024 emisă de AN ”Apele Române” Administrația Bazinală de Apă Mureș;

**AER:**

* calitatea aerului înconjurător: activitatea desfăşurată pe amplasament va respecta prevederile Legii nr. 104/2011 privind calitatea aerului înconjurător pentru indicatorii de calitate ai aerului specifici activităţii;
* pulberi sedimentabile max. 17 g/m2/lună -conform STAS 12574/1987;
* pulberi în suspensie max. 0,5 mg/m2 –probă medie de 30 minute -conform STAS 12574/1987;
* emisii din gazele de eşapament ale mijloacelor auto: conform H.G.nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transport de persoane sau de marfă şi stabilirea măsurilor de limitare a emisiilor gazoase, completată şi modificată prin H.G. nr. 684/2011.

**Alte condiții de funcționare decât cele normale:**

* În cazul condițiilor planificate de funcționare altele decât cele normale (porniri/opriri), titularul are obligația limitării timpului de operare în aceste condiții;
* În cazul unor situații neplanificate (de ex. accidente, oprirea alimentării cu energie, combustibil, disfuncționalități ale sistemelor de colectare/tratare şi evacuare a emisiilor, etc.) titularul are obligația opririi în cel mai scurt timp posibil din punct de vedere tehnologic a instalației generatoare de emisii;
* Titularul are obligația să ia toate măsurile ca în aceste condiții de funcționare emisiile din instalație să nu genereze deteriorarea calității aerului.

**SOL:**

* conform Ord nr. 756/1997 pentru aprobarea Reglementării privind evaluarea poluării mediului, abrogat parțial prin Ordinul 592/2002, modificat prin Legea 104/2011;

**ZGOMOT:**

* conform SR 10009/2017 şi Ord. nr. 119/2014 pentru aprobarea Normelor de igienă şi sănătate publică privind mediul de viaţă al populaţiei.

**III. MONITORIZAREA MEDIULUI**

1. **Indicatorii fizico-chimici, bacteriologici şi biologici emisi, emisii de poluanţi, frecvenţa, modul de valorificare a rezultatelor:**

**Monitorizarea aerului** – nu este cazul;

**Monitorizarea apei** – nu este cazul;

**Monitorizarea apei subterane** – nu este cazul;

**Monitorizarea solului** – nu este cazul;

**Monitorizarea zgomotului** – nu este cazul;

1. **Datele ce vor fi raportate autorităţii teritoriale pentru protecţia mediului şi periodicitatea se regăsesc la capitolul VII, în tabelul care centralizează toate obligațiile de raportare ale titularului.**

**IV. Modul de gospodarire a deşeurilor şi a ambalajelor**

1. **Deşeurile produse (tipuri, compoziție, cantități):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod deșeu** | **Denumire deșeu** | **Sursă generatoare** | **Cantitate** | **UM** | **Operațiune valorificare /eliminare** | **Cod operațiune** | **Denumire operațiune** |
| 20 03 01 | Deșeuri municipale amestecate | personal | 0,1 | t/an | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |
| 01 01 02 | deșeuri de la excavarea minereurilor nemetalifere | activitate | 1.877 | mc/an | Valorificare | R 12 | Schimb de deşeuri în vederea efectuării oricăreia dintre operaţiile numerotate de la R1 la R11 |

1. **Deseurile colectate (tipuri, compozitie, cantitati, frecventa):**

**Deşeuri de echipamente electrice şi electronice colectate** – nu este cazul.

**Deşeuri de baterii şi acumulatori colectate** – nu este cazul.

1. **Deşeurile stocate temporar (tipuri, compozitie, cantitati, mod de stocare)**:

* deșeurile din excavarea resurselor de nisip și pietriș sunt stocate temporar într-o haldă având o suprafață de 360 mp.

1. **Deșeuri tratate (valorificate/eliminate) -** nu este cazul.

* deșeurile rezultate din activitate (deșeuri de la exploatarea minieră, haldate) sunt valorificate pe amplasament prin folosirea acestora la amenajările specifice în vederea renaturării amplasamentului.

1. **Modul de transport al deşeurilor şi măsurile pentru protecţia mediului** - nu este cazul.
2. **Mod de eliminare (depozitare definitivă, incinerare)** - nu este cazul.
3. **Monitorizarea gestiunii deşeurilor:**

* se va ţine o evidenţă a deşeurilor (tipuri, cantităţi, sortarea şi valorificarea prin unităţi specializate a celor reciclabile) conform legislaţiei în vigoare.

1. **Ambalajele folosite - tipuri şi cantitǎţi:** nu este cazul.

1. **Modul de gospodărire a ambalajelor (valorificate) :**

* Conform legislației în vigoare.

**V. Modul de gospodărire a substanţelor şi preparatelor periculoase**

1. **Substanţele şi preparatele periculoase produse sau folosite ori comercializate / transportate (categorii, cantităţi):**

|  |  |  |  |  |
| --- | --- | --- | --- | --- |
| **Tip** | **Substanță chimică periculoasă/Categorie de amestec** | **Cantitate** | **UM** | **Fraza de pericol** |
| Amestec | Motorină | 13,603 | t/an | Conform fișelor cu date de securitate |
| Amestec | Lubrifianţi | 1,79 | t/an | Conform fișelor cu date de securitate |

1. **Modul de gospodarire:** toate substanţele şi preparatele chimice utilizate trebuie gestionate (depozitare, comercializare, utilizare) în conformitate cu prevederile Legii nr. 360/2003 (r1) privind regimul substanţelor şi preparatelor chimice periculoase
   * **ambalare:** - în ambalaje originale (în cazul lubrifianților) și alimentare de la stațiile de distribuție carburanți, în cazul combustibilului;
   * **transport:** - cu mijloace auto proprii;
   * **depozitare:** - nu se depozitează pe amplasament;
   * **folosire/comercializare:** - pentru funcționarea utilajelor.
2. **Modul de gospodarire a ambalajelor folosite sau rezultate de la substantele si preparatele periculoase:** - nu este cazul.
3. **Instalatiile, amenajarile, dotarile si masurile pentru protectia factorilor de mediu si pentru interventie in caz de accident:** - nu este cazul;
   * 1. **Monitorizarea gospodǎririi substanţelor şi preparatelor periculoase:**

* se va ţine evidenţa strictă - cantităţi, caracteristici, mijloace de asigurare - a substanţelor şi preparatelor periculoase, inclusiv a recipienţilor şi ambalajelor, conform OUG 195/2005, privind protecţia mediului, aprobată prin Legea 265/2006, cu modificările şi completările ulterioare;

**VI. Programul de conformare - măsuri pentru reducerea efectelor prezente și viitoare ale activităților**:

* Pentru refacerea mediului afectat de lucrările de explorare calcar sunt propuse lucrări de refacere a mediului afectat - aducerea terenului la o stare ce va da posibilitatea utilizării lui în alte scopuri, fără afectarea factorilor de mediu.
* Lucrările de refacere a mediului vor avea în vedere respectarea cerințelor actelor normative în vigoare din domeniul protecției mediului coroborate cu obligațiile specifice domeniului minier.

**VII. Datele ce vor fi raportate autorității pentru protecția mediului și periodicitatea**

* datele solicitate ȋn prezenta autorizaţie şi/sau datele solicitate de reprezentanţii A.P.M. Cluj;
* poluări accidentale, elemente care ar putea afecta negativ starea mediului în zonă – imediat la Dispecerat APM Cluj program permanent tel **0766868594**;
* raportare anuală la APM Cluj a evidenței gestiunii deșeurilor conform art. 48 (1) din OUG nr. 92/2021 privind regimul deşeurilor, cu modificarile si completarile ulterioare, până la data de 15 martie a anului în curs pentru anul precedent, electronic, în sistemul pus la dispoziție de ANPM;
* raportarea anuală la APM Cluj a programului de prevenire și reducere a cantităților de deșeuri generate din activitatea proprie,conform art. 44 și Anexei nr. 8 din OUG 92/2021 privind regimul deșeurilor, cu modificările și completările ulterioare, până la data de 31 mai anul următor raportării.

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
| **1** | Statistica deşeurilor: Chestionar 4: PRODDES - completat de producătorii de deşeuri. | anual | 1 ianuarie - 15 martie | Chestionar 4: PRODDES – completat de producătorii de deşeuri. |

**Prezenta autorizație de mediu conține 16 (șaisprezece) pagini și a fost eliberată în 3 exemplare.**

**DIRECTOR EXECUTIV,**

**dr. ing. Grigore CRĂCIUN**

**ȘEF SERVICIU AAA,**

**Ing. Anca CÎMPEAN**

**Întocmit,**

**Cons. Simona-Diana MORARIU**